Spyro: Year of the Dragon

Spyro: Year of the Dragon (myös nimellä Spyro 3: Year of the Dragon) on Insomniac Gamesin kehittämä tasohyppely. Peli on julkaistu PlayStationille vuonna . Peli on Spyro-pelisarjan kolmas osa.

 Pelaaminen 

Pelissä on havaittavissa kaikki samat elementit kuin edellisessä pelissä. Pelin tasoissa on lisäksi minipeliportaaleja, joista pääsee esim. skeittipuistoon tai päävastuksien areenoille. Spyro-sarjan ensimmäisestä pelistä tutut varkaat (ts. Nyaah Nyaah -jengi) löytyvät myös pelistä.

Pelissä voi pelata myös neljällä muulla hahmolla: 
Sheila on voimakasjalkainen pieni kenguru, joka asuu vuoristossa vuohien kanssa. 
Kersantti James Byrd (sanaleikki joka viittaa sanaan bird ja samalla parodioi James Bondia.) on pingviini, jonka kolibrit ovat opettaneet lentämään. 
Bentley on valtaisaa jäänuijaa heilutteleva hyväsydäminen lumimies. Agentti 9 on koulutettu laboratorioapina, jolla on professorin antama laserpyssy.

Pelin lopussa on bonusmaailma, jonne päästäkseen pelaajan on täytynyt suorittaa kaikki muut kentät 100-prosenttisesti.

 Tarina 
 Hahmot 

Sparx on Spyron paras ystävä, joka etsii munia ja jalokiviä oudoista onkaloista, joihin Spyro ei mahdu. 
Hunter on kilpailunhaluinen huono häviäjä ja Spyron nykyinen erittäin hyvä ystävä, joka on muuttanut Avalarin seikkailun jälkeen lohikäärmemaahan liskoystävänsä takia. 
Professori on Avalarista kotoisin oleva myyrä ja tiedemies, joka on tuttu edellisestä pelistä. Hänen apulaisenaan toimii Agentti 9.
Moneybags on Avalarin ajoilta tuttu rahanahne pankkiirikarhu, joka jälleen tivaa maksua peliä edistävistä asioista, kuten ovien ja siltojen avaamisesta. 
Elora on Spyroon ihastunut Avalarissa asuva naarasfauni, joka tosin näyttäytyy vain kerran pelin lopussa. 
Bianca on antropomorfinen jäniksenkaltainen hahmo ja Sorceressin oppilas, joka myöhemmin kääntyi Sorceressiä vastaan ihastuessaan Hunteriin ja liittouduttuaan Spyron kanssa. 
Sorceress on iso sininen liskonoita, joka varasti lohikäärmeiden munat ja aikoo keittää kuoriutuvien lohikäärmeenpoikasten siivistä kuolemattomaksi tekevää eliksiiriä.

 Juoni 
Lohikäärmeen vuoden juhlan aikana kaikki lohikäärmeet juhlittuaan vaipuvat sikeään uneen eivätkä huomaa, kun jäniksenhahmoinen noita Bianca ja sarvikuonoja muistuttavat rhyoncit nappaavat jokaisen munan. Viime hetkellä Hunter kokee shokeeraavan havahtumisen unestaan Biancan astuttua hänen häntänsä päälle ja onnistuu siinä samalla herättämään jokaisen lohikäärmeen. Keiju Zoe saapuu lopulta kertomaan ilkeän liskonoidan, Sorceressin, suunnitelmista. Sorceress aikoo valmistaa kuoriutuvien lohikäärmeenpoikasten siivistä kuolemattomaksi tekevää eliksiiriä. Aikojen alussa lohikäärmeet olivat eläneet toisessa maailmassa, joka tunnetaan nykyään nimellä "Forgotten Realms" (Unohtuneet valtakunnat). Nykyään lohikäärmeiden entiset asuinseudut on tyystin unohdettu, kuten nimestä voi jo päätellä. Lohikäärmeiden munat on piilotettu jonnekin toiselle puolelle maapalloa, joten  Spyro, Sparx ja Hunter hyppäävät koloon joka vie heidät Unohdettuihin valtakuntiin etsimään munia ja tuhoamaan Sorceressia.

 Vastaanotto 
GameSpotin arvostelussa peli sai hyvän vastaanoton arvosanoin 8,4/10. Kehuja sai muun muassa hahmojen animaatiot ja ääninäyttely, kun taas samankaltaisuudesta aikaisempiin peleihin moitittiin.

 Pelin ääninäyttelijät 

 Lähteet 

 Aiheesta muualla 



Luokka:Spyro
Luokka:PlayStation-pelit
Luokka:PlayStation Network -pelit
Luokka:Tasohyppelyt
Luokka:Vuoden 2000 videopelit